
На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира:

инвестиционното предложение „Реконструкция, модернизация и строеж на бензино-станция с търговски обект, сервиз за обслужване на автомобили със смяна на масла, автомивка и оградиˮ в имот с № 931002, землище на с. Мадан с ЕКАТТЕ 46036, общ. Бойчиновци, с възложител „ПИВЕЛˮ ЕООД, попада в обхвата на точка 2, буква „г” и точка 6, буква „в” от Приложение № 2 на Закона за опазване на околната среда (ЗООС) и съгласно чл. 93, ал. 1, т. 1 от ЗООС, подлежи на преценяване на необходимостта от извършване на оценка на въздействието върху околната среда (ОВОС).

Инвестиционното предложение подлежи на преценка за вероятната степен на отрицателно въздействие върху защитени зони, съгласно разпоредбите на чл. 2, ал. 1, т. 1 от Наредбата за условията и реда за извършване на оценка за съвместимост на планове, програми и инвестиционни предложения (Наредба за ОС).
Преценяването на необходимостта от извършване на ОВОС и оценката за съвместимост ще бъдат проведени в една процедура, в съответствие с разпоредбите на Наредбата за ОВОС и Наредбата за ОС.

Копие от писмото е изпратено до община Бойчиновци, кметство Мадан и БДДР – Плевен.

